

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 28.augustā **Nr.379**

(prot. Nr.34, 15.§)

**Par nekustamā īpašuma Siguldas ielā 24, Daugavpilī, daļas nodošanu**

**bezatlīdzības lietošanā Veselības ministrijai**

Pamatojoties uz likuma „Par pašvaldībām” 14.panta pirmās daļas 2.punktu, otrās daļas 3.punktu, 15.panta 6.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta pirmo daļu, trešo, trešo prim, sesto daļu, vadoties no šī likuma 5.panta otrās daļas 5.punkta, ņemot vērā Ministru kabineta 2004.gada 13.aprīļa noteikumi Nr.286 “Veselības ministrijas nolikums” 25.8.apakšpunktu, Veselības ministrijas 2019.gada 20.janvāra vēstuli Nr.01-31.1/299 “Par Daugavpils pilsētas pašvaldības īpašumā esošās ēkas Siguldas ielā 24, Daugavpilī, izmantošanu” (reģistrēta Domē 20.01.2020. ar Nr.1.2.-7/191), 2020.gada 27.jūlija vēstuli Nr.01-14.1/3808 “Par nekustamā īpašuma daļas Siguldas ielā 24, Daugavpilī, nodošanu valsts īpašumā bez atlīdzības” (reģistrēta Domē 27.07.2020. ar Nr.1.2.-7/2262), 2020.gada 7.augusta vēstuli Nr.01-14.1/4027 “Papildināta informācija par nekustamā īpašuma daļas Siguldas ielā 24, Daugavpilī, nodošanu lietošanā VSIA “Daugavpils psihoneiroloģiskā slimnīca”” (reģistrēta Domē 07.08.2020. ar Nr.1.2.-7/2423), 2020.gada 17.augusta vēstuli Nr.01-14.1/4179 “Precizēta informācija par nekustamā īpašuma daļas Siguldas ielā 24, Daugavpilī, nodošanu VSIA “Daugavpils psihoneiroloģiskā slimnīca”” (reģistrēta Domē 17.08.2020. ar Nr.1.2.-7/2512) ar lūgumu nodot bezatlīdzības lietošanā Daugavpils pilsētas pašvaldības īpašumā esošo bijušās onkoloģiskās slimnīcas ēku (būves kadastra apzīmējums 05000060605001) Siguldas ielā 24, Daugavpilī, un zemes gabala (kadastra apzīmējums 05000060605) daļu valsts deleģēto funkciju veikšanai, valsts sabiedrības ar ierobežotu atbildību “Daugavpils psihoneiroloģiskā slimnīca” jaunas nodaļas izveidošanai, Domes Īpašuma komitejas 2020.gada 20.augusta atzinumu, Domes Finanšu komitejas 2020.gada 20.augusta atzinumu, ņemot vērā nepieciešamību nodrošināt Daugavpils pilsētas domei piederošā nekustamā īpašuma efektīvu pārvaldību, racionālu un ekonomiski pamatotu resursu izmantošanu un labas pārvaldības principu ievērošanu, atklāti balsojot: PAR – 8 (A.Broks, J.Dukšinskis, L.Jankovska, I.Kokina, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – 5 (R.Eigims, A.Elksniņš, A.Gržibovskis, V.Kononovs, N.Kožanova), **Daugavpils pilsētas dome nolemj:**

1. Nodot bezatlīdzības lietošanā Veselības ministrijai, reģistrācijas numurs 90001474921, juridiskā adrese: Brīvības iela 72, Rīga, Daugavpils pilsētas pašvaldībai piederošā nekustamā īpašuma ar kadastra numuru 05000060605, **Siguldas ielā 24, Daugavpilī,** daļu - ēku 3600,10 m2 platībā (būves kadastra apzīmējums 05000060605001) un zemesgabala, kadastra apzīmējums 05000060605, daļu ar aptuvenu platību 5874 m2, turpmāk – Īpašums.

2. Ēkas (būves kadastra apzīmējums 05000060605001) Siguldas ielā 24, Daugavpilī, 3600.10 m2 platībā, bilances vērtība uz 2020.gada 31.augustu sastāda 163601,38 EUR (viens simts sešdesmit trīs tūkstoši seši simti viens eiro 38 centi). Zemesgabala (kadastra apzīmējums 05000060605) Siguldas ielā 24, Daugavpilī, 16788,00 m2 platībā, bilances vērtība uz 2020.gada 31.augustu sastāda 62677,91 EUR (sešdesmit divi tūkstoši seši simti septiņdesmit septiņi eiro 91 cents).

3. Īpašums tiek nodots bezatlīdzības lietošanā līdz 2050.gada 31.augustam.

4. Īpašuma bezatlīdzības lietošanas mērķis – valsts pārvaldes funkcijas – veselības aprūpes nodrošināšanas realizācija valsts sabiedrībā ar ierobežotu atbildību “Daugavpils psihoneiroloģiskā slimnīca”.

5. Veselības ministrija ir tiesīga izmantot bezatlīdzības lietošanā nodoto Īpašumu tikai šī lēmuma 4.punktā paredzētajam mērķim, lietot Īpašumu tādējādi, lai nepasliktinātu tā stāvokli, kā arī nodrošinātu Īpašuma uzturēšanu un segtu ar tā uzturēšanu saistītus izdevumus.

6. Nododamais Īpašums ir apmierinošā stāvoklī (nepieciešams remonts).

7. Veselības ministrijai ir pienākums nekavējoties nodot bezatlīdzības lietošanā nodoto Īpašumu Daugavpils pilsētas pašvaldībai, ja:

7.1. tiek izbeigts līgums par Īpašuma nodošanu bezatlīdzības lietošanā pirms lēmuma 3.punktā norādītā termiņa;

7.2. iestājies lēmuma 3.punktā noteiktais termiņš un tas nav pagarināts;

7.3. Īpašums tiek izmantots pretēji lēmuma 4.punktā noteiktajam lietošanas mērķim.

8. Uzdot Domes Īpašuma pārvaldīšanas departamentam sagatavot līguma projektu par Īpašuma nodošanu bezatlīdzības lietošanā Veselības ministrijai.

Domes priekšsēdētājs *(personiskais paraksts)* I.Prelatovs